stanford-oval/wikipedia huggingface dataset:
Charlotte (nimi)
Tunnettuja nimen kantajia > Hallitsijasukujen jäseniä

Charlotte (1840–1927), Belgian prinsessa
Charlotte (1896–1985), Luxemburgin suurherttuatar 1919–1964
Charlotte (1898–1977), Monacon prinsessa, ruhtinas Rainier III:n äiti
Charlotte (s. 2015), Yhdistyneen kuningaskunnan prinsessa
Charlotte Augusta (1796–1817), Yhdistyneen kuningaskunnan prinsessa, kuningas Yrjö IV:n tytär
Charlotte von Mecklenburg-Strelitz (1744–1818), Englannin ja Irlannin kuningatar, Yrjö III:n puoliso
Charlotte Stuart (1753–1789), Charles Edward Stuartin avioton tytär
Charlotte von Württemberg (1807–1873), Venäjän suuriruhtinatar, Mihail Pavlovitš Romanovin puoliso
Kuvitteellisia nimen kantajia

Charlotte Gray, Gillian Armstrongin samannimisen elokuvan päähenkilö
Charlotte Lewis, hahmo televisiosarjassa Lost
Charlotte York, hahmo televisiosarjassa Sinkkuelämää
Aiheesta muualla

Kuvia tai muita tiedostoja aiheesta Charlotte (nimi) Wikimedia Commonsissa
Hawaran pyramidi

| Hawaran pyramidi |
| --- | --- |

Sijainti:  Hawarra
Valmistumisvuosi:  12. dynastia
Rakennuttaja:  Amenemhet III
Runkomateriaali:  savitiili
Julkisivumateriaali:  kalkkikivi
Korkeus nykyisin:  58 m
Leveys:  120 m
Hawaran pyramidi rakennettiin Hawarraan (Hawara-el-Makta) 12. dynastian aikana. Rakennuttajana oli faarao Amenemhet III.
Pyramidin korkeus on 58 metriä ja pohjan leveys 120 metriä. Kokonaispinta-ala oli noin 28 000 m². Siitä on louhittu materiaalia käyttöön roomalaisajoista lähtien. Sisus oli rakennettu savitiilistä ja päällimmäinen kerros kalkkikivestä. Pyramidiin liittyy laaja temppelikompleksi. Diodoroksen mukaan Daidalos vaikuttui niin suuresti temppelistä, että rakennutti samanlaisen Minokselle Kreetaan.
Aiheesta muualla

Wikimedia Commonsissa on kuvia tai muita tiedostoja aiheesta .
University College London: A Virtual Exploration of the Lost Labyrinth (Arkistoitu – Internet Archive)
Hemma Beast

| Hemma Beast |
| --- | --- |
 Hemma Beast esiintymässä helsinkiläisessä On the Rocks -klubissa
Tiedot
Toiminnassa:  1997–2016, 2023-
Kotipaikka:  Helsinki, Suomi
Jäsenet:  Sami Pitkämö   Marzi Nyman   Jarmo Saari   Timo Tuppurainen   Lenni-Kalle Taipale   Tatu Ferchen   Joonas Kaikko
Infobox OKNimi-testi OK: 
Hemma Beast on suomalainen, vuonna 1997 perustettu yhtye ja musiikkikollektiivi. Yhtyeen historian aikana keikkapaikka on vaihtunut useaan kertaan, viimeisenä yhtye esiintyi vuoden 2013 helmikuusta lähtien joka kuukauden ensimmäisenä sunnuntaina helsinkiläisellä On the Rocks -klubilla. Keikat koostuivat usein improvisaatiosta sekä yleisön heittelemistä ehdotuksista soitettaviksi kappaleista ja tunnelma keikoilla on vapaamuotoinen. Keikkojen vakionumeroihin sisältyi toistakymmentä minuuttia kestävä potpuri, jossa yhtye esittää sikermän noin sadasta tunnetusta kappaleesta yhteensovitettuna.
Hemma Beastin musiikkia on julkaistu yhdellä levyllä, levy-yhtiö Crazy Diamondin tuottamalla albumilla Takorautaa (2002), jolla yhtye esittää yhden cover-kappaleen. Tämän lisäksi yhtye on äänittänyt ja julkaissut ainoastaan yhden oman kappaleen.
Yhtyeen rumpalin Zarkus Poussan kuoleman johdosta Hemma Beast ilmoitti lopettavansa toimintansa ja soittavansa viimeisen keikkansa 15. toukokuuta 2016. Pian tämän jälkeen yhtye palasi kuitenkin aktiiviseksi uudella nimellä Borta Beast, jossa rumpalina toimii Joonas Kaikko.
Kokoonpano

Tatu Ferchen – lyömäsoittimet, laulu
Marzi Nyman – kitara, laulu
Jarmo Saari – kitara
Sami Pitkämö – laulu
Lenni-Kalle Taipale – kosketinsoittimet, laulu
Timo Tuppurainen – basso, laulu
Kokoonpano > Entiset jäsenet

Zarkus Poussa – rummut, laulu (k. 2016)
Pekka Kuusisto – viulu
Keikoilla on nähty vuosien varrella usein vierailijoita, mukana mm. Jouni Järvelä, Niilo Ryti, Sami Järvinen ja Tuomas "Tume" Uusitalo. Viimeisellä keikalla toukokuussa 2016 nähtiin lavalla vakiokokoonpanon lisäksi useita vierailijoita, mm. Jay Kortehisto, Tommy Lindgren ja Jarkko Tamminen sekä rumpalit Rami Eskelinen, Joonas Kaikko, Lacu Lahtinen, Risto Niinikoski, Anssi Nykänen, Risto Rikala, Tomi Salesvuo ja Kalle Torniainen.
Cirrus spissatus

Cirrus spissatus -pilvi Linköpingissä, Ruotsissa.
Cirrus spissatus on yläpilviin kuuluva tiheä untuvapilvi. Pilvi on ulkonäöltään silkinhohteisen valkoinen tai lievästi harmahtava, jonka läpi ei erotu sinistä taustataivasta. Ominaista pilvelle on, että se muodostaa taivaalle selvärajaisia laikkuja tai alueita. Ulkonäöltään pilven voi mahdollisesti sekoittaa vastaavanlaisiin keski- tai alapilviin, vaikkakin tiheä untuvapilvi sijaitsee näitä huomattavasti korkeammalla.
Aiheesta muualla

Kuvia tai muita tiedostoja aiheesta Cirrus spissatus Wikimedia Commonsissa
Corona (olut)

Corona 6-pack
Corona Extra on meksikolainen olut, jonka omistaa Constellation Brands. Se on myydyin olut Meksikossa ja yksi myydyimmistä oluista maailmanlaajuisesti. Coronaa on saatavissa yli 150 maassa. Se on meksikolaisen Grupo Modelo-panimoyhtymän tunnetuin olutnimike. Modelo-panimoyhtymä siirtyi vuonna 2013 kansainvälisen panimojätin Anheuser-Busch InBevin tytäryhtiöksi. Tällöin Coronasta tehtiin eräs panimojätin kansainvälisistä tuotenimistä.
Perinteisiä tapoja tarjoilla corona-olutta on joko sitruuna- tai limettilohko pullonsuuhun pujotettuna. Tämän tavan pohjana on väitetty olevan se, että tämä menettely karkottaa pulloon pyrkiviä kärpäsiä, vaikkakin nyttemmin kyseessä on enemmän perinne/tyyliseikka ja makuasia.
Vuonna 2020 levinneen koronaviruspandemian myötä syntyi internet-meemi, jonka mukaan Corona-olut aiheuttaisi koronavirusta.
Aiheesta muualla

Wikimedia Commonsissa on kuvia tai muita tiedostoja aiheesta .
María Asunción Aramburuzabala, mediassa Corona-prinsessaksikin kutsuttu meksikolainen Grupo Modelon perijätär ja aiempi osa-omistaja, miljardööri
Coro

| Coro Santa Ana de Coro |
| --- | --- |

 lippu:  vaakuna
 Coro
 Koordinaatit: 11°25′0″N, 69°40′0″W 
Valtio:  Venezuela
Osavaltio:  Falcón
Korkeus:  17 m
Väkiluku (2011):  195 496
Aikavyöhyke:  UTC-4
Postinumero:  4101
Suuntanumero(t):  0268
Infobox OKVirheellinen NIMI-arvo: 
Coro on Falcónin osavaltion pääkaupunki Venezuelassa. Siellä  on noin 195 000 asukasta.
Coro sijaitsee Karibianmeren rannikolla, Sierra de San Luisin vuoriston ja  Médanos de Coron kansallispuiston välissä. Sen satamaa kutsutaan nimellä La Vela.
Coro on yksi ensimmäisiä espanjalaisten Etelä-Amerikkaan perustamista siirtomaakaupungeista, se perustettiin vuonna 1527. Vuonna 1531 sinne perustettiin Etelä-Amerikan mantereen ensimmäinen piispanistuin.
Kaupungissa on jäljellä yli 600 historiallista rakennusta, suurin osa niistä 1600-luvulta. Kaupungissa yhdistyvät espanjalaisten mudéjar-arkkitehtuuri ja hollantilaisten arkkitehtuuri, sekä paikalliset perinteet. Coro ja sen satama, La Vela, ovat  on Unescon maailmanperintöluettelossa vuodesta 1993.
Aiheesta muualla

Kuvia tai muita tiedostoja aiheesta Coro Wikimedia Commonsissa
Hemlokit

| Hemlokit |
| --- | --- |
 Vuorihemlokki (Tsuga mertensiana)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Havupuut Pinophytina
Luokka::  Havupuut Pinopsida
Lahko::  Pinales
Heimo::  Mäntykasvit Pinaceae
Alaheimo::  Abietoideae
Suku::  Hemlokit Tsuga  Carr.
Katso myös
   Hemlokit Wikispeciesissä   Hemlokit Commonsissa 
Infobox OKNimi-testi OK: 
Hemlokit (Tsuga) on suku mäntykasvien (Pinaceae) heimossa. Hemlokit ovat saaneet nimensä myrkkykatkon mukaan (engl. hemlock), jonka tuoksu muistuttaa hemlokin tuoksua.
Hemlokkeja käytetään sahatavaran ja paperin tuotantoon. Niitä kasvatetaan myös koristekasveina.
Lajit

Sukuun kuuluu yhdeksän lajia, joista neljä kasvaa Pohjois-Amerikassa ja viisi Aasiassa.
kanadanhemlokki (Tsuga canadensis)
rotkohemlokki eli karolinanhemlokki (Tsuga caroliniana)
kiinanhemlokki (Tsuga chinensis)
japaninhemlokki (Tsuga diversifolia)
himalajanhemlokki (Tsuga dumosa)
Tsuga forrestii
lännenhemlokki (Tsuga heterophylla)
vuorihemlokki (Tsuga mertensiana)
mustahemlokki (Tsuga sieboldii).
Aiheesta muualla

Suomen Lajitietokeskus: Hemlokit – Tsuga
Finto: Kassu – Kasvien suomenkieliset nimet: Tsuga
Catalanin luku

Viidelle elementille on olemassa C5 = 42 erilaista ei-päällekkäistä partitiota sekä vielä 10 päällekkäistä partitiota (alla). 42 + 10 = 52 on niin sanottu Bellin luku.
Kombinatoriikassa Catalanin luvut on joukko luonnollisia lukuja, jotka esiintyvät monenlaisissa laskentaongelmissa, jotka käsittelevät usein rekursiivisesti määriteltyjä objekteja. Luvut ovat nimetty belgialaisen matemaatikon Eugène Charles Catalanin mukaan.
n:s Catalanin luku lasketaan binomikertoimilla seuraavasti:
Rekursiivinen laskutapa:
Ensimmäiset Catalanin luvut (n:n arvoilla 0, 1, 2, …) ovat 1, 1, 2, 5, 14, 42, 132, 429, 1430, 4862, 16796, 58786, …
Helsingin kihlakunta (1996)

Helsingin kihlakunta (ruots. Helsingfors härad) muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuului Helsingin kaupunki. Kihlakunta sijaitsi aluksi Uudenmaan läänissä ja vuoden 1997 lääniuudistuksen jälkeen Etelä-Suomen läänissä.
Henna-Maija Vannemaa

| Henna-Maija Vannemaa |
| --- | --- |
 Henna-Maija Vannemaa Pariisissa keväällä 2011.
Henkilötiedot
Syntynyt: 12. heinäkuuta 1987 (ikä 37) Nivala, Suomi
Ammatti:  muusikko
Muusikko
Soittimet:  harmonikka
  [ Muokkaa Wikidatassa ] [ ohje ]  
Henna-Maija Kuki Vihreät Niityt -iskelmätapahtumassa kesällä 2007.
Henna-Maija Vannemaa (o.s. Kuki, s. 12. heinäkuuta 1987 Nivala) on suomalainen harmonikansoittaja. Hän sijoittui jaetulle toiselle sijalle Kultainen Harmonikka -kilpailussa vuonna 2004 sekä kolmanneksi vuonna 2007. Vuonna 2006 hän oli kolmas Ranskan Pontarlierissä käydyssä kansainvälisessä kilpailussa. Hänen muita sijoituksiaan ovat Nuori virtuoosi -kilpailussa vuonna 2005 toinen sija ja Lieto Accordeonissa vuonna 2004 ensimmäinen sija.
Ura

Hän aloitti harmonikan soiton yhdeksänvuotiaana Jokilaaksojen musiikkiopistossa ja opiskeli myöhemmin Sibelius-Akatemiassa.
Kilpailujen lisäksi Vannemaalla on takanaan sekä kotimaisia että kansainvälisiä konsertteja ja esiintymisiä muun muassa Moskovassa ja Tukholmassa.
Vannemaa on toiminut myös harmonikansoiton opettajana ja Jokilaaksojen musiikkiopiston According to Rhythm -orkesterin johtajana.
Cataldo Amodei

Cataldo Amodei (1649 Sisilia – 1693) oli italialainen säveltäjä ja muusikko.
Amodei osoitti lapsuudessa laulajana lahjakkuutta, joka vei hänet Napoliin. Siellä hän viimeisteli musiikkiopintonsa, tuli vihityksi papiksi ja saavutti akateemisia asemia, joista viimeisessä hänet korvasi Alessandro Scarlatti. Amodei vaikutti teatiinien sääntökunnassa, mutta vetäytyi varhaiselle eläkkeelle. Hänen sävellystuotantonsa on kantaatteja. Näitä ovat levyttäneet BIS-levymerkille Emma Kirkby, Jakob Lindberg ja Lars Ulrik Mortensen.
Guyana olympialaisissa

Guyana osallistui olympialaisiin ensimmäisen kerran Lontoon 1948 kesäolympialaisissa. Sen jälkeen se on osallistunut kaikkiin kesäolympialaisiin lukuun ottamatta Montréalin 1976 kisoja, joita se ainoana amerikkalaisena maana boikotoi. Guyana on saavuttanut olympialaisissa yhden pronssimitalin. Talviolympialaisiin maa ei ole osallistunut.
Guyanan ainoa olympiamitalisti on nyrkkeilijä Michael Anthony, joka sijoittui kääpiösarjassa (alle 54 kg) pronssille Moskovan 1980 olympialaisissa. Guyanan James Gilkes oli 1970-luvulla maailman kärkipikajuoksijoita, mutta hän joutui jäämään pois Montréalin 1976 olympialaisista Guyanan liityttyä olympiaboikottiin.[lähde? ] Estejuoksun olympiavoittaja Chris Brasher syntyi Guyanassa, mutta edusti Isoa-Britanniaa.[lähde? ]
Mitalit lajeittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Laji | Kultaa | Hopeaa | Pronssia | Yhteensä | Sija |
|  Nyrkkeily | 0 | 0 | 1 | 1 | 69 |
| Yhteensä | 0 | 0 | 1 | 1 | 146 |
Lähteet:
Mitalit olympialaisittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Olympialaiset | Kultaa | Hopeaa | Pronssia | Yhteensä | Sija |
1948  1948 Lontoo: 0
1952  1952 Helsinki: 0
1956  1956 Melbourne: 0
1960  1960 Rooma: 0
1964  1964 Tokio: 0
1968  1968 Mexico City: 0
1972  1972 München: 0
| 1980  1980 Moskova | 0 | 0 | 1 | 1 | 35 |
1984  1984 Los Angeles: 0
1988  1988 Soul: 0
1992  1992 Barcelona: 0
1996  1996 Atlanta: 0
2000  2000 Sydney: 0
2004  2004 Ateena: 0
2008  2008 Peking: 0
2012  2012 Lontoo: 0
2016  2016 Rio de Janeiro: 0
2020  2020 Tokio: 0
| Yhteensä | 0 | 0 | 1 | 1 | 146 |
Lähteet:
Olympiamitalistit

| Mitali | Nimi | Vuosi | Laji | Tapahtuma |
| --- | --- | --- | --- | --- |
| 3 Pronssia | Michael Anthony | 1980  1980 Moskova |  Nyrkkeily | 54 kg |
Lähteet:
Helsingin Osuuskauppa

Helsingin Osuuskauppa (HOK) oli pääkaupunkiseudulla 1919–2003 toiminut osuuskauppa. Sen toiminnot yhdistettiin Osuusliike Elannon toimintojen kanssa Helsingin Osuuskauppa Elannoksi vuoden 2004 alussa.
Helsingin Osuuskauppa syntyi Elannon kilpailijaksi, kun osuuskauppaliike oli jakaantunut eri leireihin. Elkuvuosina Elanto korosti raittiusaatetta ja perusti kahviloita ja tehtaita, kun taas  Helsingin Osuuskaupalla oli ravintoloita ja  hotelleja. Lasipalatsiin avattiin suuri ravintola, ja sitä vastapäätä nousi hotelli ja tavaratalo.
Curse of Strahd

| Curse of Strahd |
| --- | --- |

Suunnittelija:  Jeremy Crawford, Laura Hickman, Tracy Hickman, Adam Lee, Christopher Perkins, Richard Whitters
Julkaisija:  Wizards of the Coast
Julkaisuvuosi:  2016
Tyylilaji:  pöytäroolipeli
Pelijärjestelmä:  Dungeons & Dragons 5th edition
Curse of Strahd on Dungeons & Dragons -roolipelin seikkailumoduuli, joka julkaistiin 15. maaliskuuta 2016.
Seikkailijat joutuvat Baroviaan Ravenloftin maailmassa, jota hallitsee vuosisatoja vanha vampyyri Strahd von Zarovich. Hänellä on useita klassisia kauhugenren piirteitä.
Vastaanotto

Curse of Strahd voitti ENnie Awardsin parhaan seikkailun ja parhaan kansitaiteen kultapalkinnon sekä vuoden tuotteen hopeapalkinnon. GeekDadin arvostelija Rory Bristol piti sitä sopimattomana pienille lapsille.
Hamish Carter

Hamish Carter saapumassa ensimmäisenä maaliin Chicagon triathlonissa vuonna 2005.
Hamish Carter (s. 28. huhtikuuta 1971 Auckland, Uusi-Seelanti) on uusiseelantilainen triathlonisti ja olympiavoittaja. Hän kilpailee lajissa niin sanotulla olympiamatkalla.
Vuoden 1993 MM-kisoissa Carter saavutti pronssia, 1997 MM-kisoissa hopeaa[lähde? ] ja 2002 Kansainyhteisön kisoissa pronssia. Kaksi vuotta myöhemmin Ateenan olympialaisissa hän voitti olympialaisten kultamitalin kahdeksan sekunnin erolla maanmieheensä Bevan Dochertyyn.
Carter on kilpaillut myös soudussa kansallisella tasolla. Triathlonin harrastamisen hän aloitti 21-vuotiaana vuonna 1992.
Charles Grant (Glenelgin 1. paroni)

Henry Perronet Briggsin muotokuva Charles Grantista vuodelta 1837.
Charles Grant, 1. Glenelgin paroni (26. lokakuuta 1778 – 23. huhtikuuta 1866) oli brittiläinen poliitikko ja virkamies. Hän toimi Board of Trade -komitean varapuheenjohtajana 1823–1827 ja puheenjohtajana 1827–1828, sekä sota- ja siirtomaaministerinä huhtikuusta 1835 helmikuuhun 1839. Hän oli poliitikkona vapaamielinen, mutta sai aikaan vähän. Hänestä on käytetty nimitystä ”the last of the Canningites” (suom. viimeinen Canning-mielinen).
Elämäkerta

Grant syntyi Kidderporessa nykyisen Kalkutan alueella 26. lokakuuta 1778. Hänen isänsä, jonka nimi samoin oli Charles Grant, toimi Englannin Itä-Intian kauppakomppanian puheenjohtajana. Hänen veljensä Robert Grant (1779–1838) oli samoin poliitikko ja virkamies.
Grantin perhe muutti Englantiin vuonna 1790. Hän opiskeli veljensä kanssa Magdalene Collegessa Oxfordin yliopistossa, mistä valmistui kandidaatiksi 1801 ja maisteriksi 1804.
Elämäkerta > Poliittinen ura

Vuonna 1811 Grant valittiin alahuoneen edustajaksi Invernessistä, myöhemmin vuonna 1818 Inverness-shirestä, jota hänen isänsä oli aiemmin edustanut. Hän pysyi alahuoneen edustajana jälkimmäisestä yhtäjaksoisesti vuoteen 1835 asti.
1810-luvulta 1830-luvulle Grant toimitti monia hallinnollisia tehtäviä. Hän toimi vuosina 1818–1821 Irlannin ylimpänä valtiosihteerinä. Vuosina 1823–1827 hän toimi Board of Trade -komitean varapuheenjohtajana, sekä sen puheenjohtajana 1827–1828. Hänet nimitettiin sota- ja siirtomaaministeriksi huhtikuussa 1835, ja saman vuoden toukokuun 8. päivänä hän sai Glenelgin paronin arvon. Ministeriytensä aikana Grant onnistui täydellisesti vapauttamaan Brittiläisen Länsi-Intian työläiset, jotka olivat aiemmin olleet orjia ja joita plantaasien omistajat käyttivät edelleen hyväkseen.
Grant hankki sota- ja siirtomaaministerin asemassa poliittisia vihamiehiä, erityisesti toiminnastaan Kanadan vuosien 1837–1838 kapinassa sekä Kapmaan siirtomaan xhosa-sodissa. Kuningas Vilhelm IV ärsyyntyi hänen epäselvään linjaansa Kanadan suhteen jo ennen kapinan puhkeamista.
Tammikuussa 1838 Grant käski laivaston upseeri James John Gordon Bremeriä perustamaan uuden siirtokunnan Melvillensaarelle. Port Essingtonin siirtokunta perustettiin saman vuoden loppupuolella, mutta hylättiin vuonna 1849.
Loppuvuonna 1838 John Russell ja tämän poliittiset ystävät uhkasivat jättää hallituksen, jos Grantia ei erotettaisi ministerin tehtävästään. Grant erosi lopulta 8. helmikuuta 1839, ja hänelle myönnettiin 2 000 punnan vuosieläke.
Elämäkerta > Myöhempi elämä

Grant näyttäytyi ministerin tehtävät jättäneenä toisinaan ylähuoneen kokouksissa, viimeisen kerran vuonna 1856. Suurimman osan ajastaan hän käytti kirjallisuuden ja matkustelun parissa.
Elämänsä loppupuolella Grant asui huonosta terveydestään johtuen suurimman osan ajastaan ulkomailla, erityisesti Ranskassa. Hän kuoli Cannesin kaupungissa Ranskassa 23. huhtikuuta 1866. Hän ei avioitunut, ja Glenelgin paronin arvonimi sammui hänen kuollessaan.
Henkilökuva

Grantia on luonnehdittu poliitikkona suvaitsevaiseksi – hän muun muassa tuki katolisten emansipaatiota – ja kyvykkääksi puhujaksi, mutta henkilönä laiskaksi, epätäsmälliseksi ja tehottomaksi. Grantin alaisena toiminut alivaltiosihteeri James Stephen tosin sanoi Grantin olleen ”tehokkain, tunnollisin ja sivistynein ministeri mitä maassa on”.
Kunnianosoitukset

Grantin mukaan on nimetty Glenelgin kaupunki Etelä-Australian osavaltiossa Australiassa, samoin kuin maan kaksi jokea, toinen Länsi-Australiassa ja toinen Victoriassa.
Hamish Kilgour

Hamish Kilgour vuonna 2011
Hamish Robert Kilgour (17. maaliskuuta 1957 Christchurch – marras- tai joulukuu 2022 Christchurch) oli uusiseelantilainen rumpali, lyömäsoittaja, kitaristi ja lauluntekijä.
Kilgour opiskeli itsenäisesti rumpujensoiton. Hän oli jo nuorena aktiivinen aikansa vastakulttuurisissa liikkeissä. Hän sai humanististen tieteiden kandidaatin oppiarvon englannin kielessä ja historiassa Otagon yliopistosta. Vuonna 1978 Kilgour perusti veljensä David Kilgourin kanssa The Clean -yhtyeen. Sen ensimmäisen kokoonpanon hajottua vuoden kuluttua Kilgour oli keulahahmo lyhytikäisessä aucklandilaisessa new wave -yhtyeessä The Sobs. Palattuaan Dunediniin hän perusti The Cleanin tunnetuimman kokoonpanon veljensä ja basisti Robert Scottin kanssa. The Clean tuli tunnetuksi protestilauluistaan, ja Kilgour otettiin sen jäsenenä New Zealand Music Hall of Fameen vuonna 2017. Lisäksi hän sai vuonna 1992 New Zealand Music Awardin "vuoden levykannesta" kansitaiteestaan kokoelmaan Pink Flying Saucers Over the Southern Alps.
Kilgour toimi myös yhtyeissä The Great Unwashed (1983–1984) ja Bailter Space (1987–1988). 1980-luvun lopussa hän muutti New Yorkiin ja meni naimisiin Lisa Siegelin kanssa. Pariskunta perusti psykedeelisen musiikin yhtyeen The Mad Scene, joka toimi pääasiassa New Yorkissa. Pariskunta erosi myöhemmin. He saivat yhteisen pojan. Kilgour julkaisi kaksi sooloalbumia ja teki yhteistyötä laulaja-lauluntekijä Hollie Fullbrookin kanssa. Hän muutti takaisin Uuteen-Seelantiin vuona 2019 ja asettui Christchurchiin. Hän avasi siellä miesten vintagevaatekaupan Bent Gent ja perusti uuden yhtyeen nimeltään The Sundae Painters. Kilgourin elämää kuitenkin varjostivat mielenterveysongelmat. Hänet ilmoitettiin kadonneeksi loppuvuodesta 2022; viimeinen havainto oli tehty 27. marraskuuta Christchurchin The Palms -kauppakeskuksessa. 6. joulukuuta 2022 ilmoitettiin Kilgourin löytyneen kuolleena.
Hino

Hino voi tarkoittaa seuraavia asioita:
Hino (Shiga), kaupunki (jap. 町, chō) Gamōn piirikunnassa Shigan prefektuurissa Japanissa
Hino (Tokio), kaupunki (jap. 市, shi) Tokion prefektuurissa Japanissa
Hino (Tottori), kaupunki (jap. 町, chō) Hinon piirikunnassa Tottorin prefektuurissa Japanissa
Hinon piirikunta, Tottorin prefektuurissa Japanissa
Hino Motors, japanilainen kuorma-autojen, linja-autojen ja dieselmoottorien valmistaja, osa Toyota Groupia, valmisti aiemmin henkilöautoja
Hinojärvi, järvi Võrumaalla Virossa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hino”, voi hakea sivunnimihaulla, laajalla sivunnimihaulla tai tekstihaulla.
Hartsa

Harri Verkkoperä eli Hartsa on suomalainen laulaja, säveltäjä ja sanoittaja, joka on tehnyt yhden pitkäsoiton Sateen jälkeen sekä singlen Tää on se päivä. 
Hartsa on kertonut aloittaneensa musiikkiuransa Cantores Minores-kuorossa 11-vuotiaana. 1980-luvulla hän teki mainosmusiikkia, ja omakustanteena ensimmäisen pitkäsoittolevyn vuonna 1991. Sen jälkeen hän kertoo työskennelleensä pitkään lastenkodin ohjaajana, kunnes päätti palata musiikin pariin vuonna 2015.
Diskografia

Sateen jälkeen LP (1991)
Tää on se päivä/Milloin vaan single (2015)
Levyllä avustivat
Shawn "Tipi" Toikka, särökitarat.
Tommi Kyyrä saksofoni.
Seppo Heikkonen saksofoni.
Kuoro
Kaija Kärkinen raidat A1 ,A4.
Kirsi Suhonen
Kari Kuivalainen
Äänitys ja mixaus Tipi Toikka.
Voiceman Studio. 
Kannen suunnittelu Helsinki Connection. 
Kansikuva Riitta Sourander.
Aiheesta muualla

Hartsan esitystuotanto Suomen äänitearkistossa (1901–1999)
Hartsan sävellystuotanto Suomen äänitearkistossa (1901–1999)
Hartsan sanoitustuotanto Suomen äänitearkistossa (1901–1999)
Coron

Näkymä Coronin saaresta
Coron on saari Filippiineillä. Se sijaitsee Palawanin ja Mindoron saarten välissä.
Turismi

Saarta ympäröivä meri on suosittu sukelluskohde. Erityisesti saaren läheisyyteen toisen maailmansodan aikana upotetut japanilaiset sotalaivat ovat yksi maailman parhaista hylkysukelluskohteista.
Aiheesta muualla

Wikimedia Commonsissa on kuvia tai muita tiedostoja aiheesta .
Coimbran yliopisto

| Coimbran yliopisto> Universidade de Coimbra |
| --- | --- |

 lat. Universitas Conimbrigensis  
Perustettu:  1290
Tyyppi:  julkinen
Rehtori:  João Gabriel Silva
Henkilökunta:  2 990
Opiskelijoita:  21 646
Jatko-opiskelijoita:  2 278
Sijainti:  Coimbra,  Portugali
Sivusto:  http://www.uc.pt/
Coimbran yliopisto (portugaliksi Universidade de Coimbra) on yliopisto Portugalin Coimbrassa. Se perustettiin vuonna 1290 ja on maansa vanhin yliopisto. Se oli myös Portugalin ainoa yliopisto vuoteen 1559, jolloin Évoran yliopisto avattiin.